Materská škola ,Kysucký Lieskovec 309   
  
  
  
  
  
  
  
  
  
  
  
Volebný poriadok   
pre voľby do Rady školy   
v školskom roku 2021/2022   
  
  
  
  
Interný predpis s účinnosťou od 30.6.2022   
platný pre   
všetkých zamestnancov školy a zákonných zástupcov detí

Vypracovala: PaedDr. Katarína Králiková

V Kysuckom Lieskovci 30.06.2022

Riaditeľka školy/poverený zamestnanec riadením/ na základe Výzvy zriaďovateľa na uskutočnenie volieb členov Rady školy pri MŠ v Kysuckom Lieskovci vydáva tento volebný poriadok pre účely voľby členov do rady

**Časť I Všeobecné ustanovenia**  
1) Voľby členov Rady školy z pedagogických, nepedagogických zamestnancov a rodičov školy zabezpečuje a vyhlasuje riaditeľka/zamestnanec poverený riadením školy v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a vyhlášky MŠ SR č. 230/2009, ktorou sa mení vyhláška MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.   
  
2) Volebné právo majú všetci zamestnanci školy, ktorí majú v školskom roku 2021/2022 uzatvorenú pracovnú zmluvu s Materskou školou Kysucký Lieskovec a zákonní zástupcovia detí školy.   
  
3) Voľby sú všeobecné, rovné a tajné.

**Časť II Zverejnenie oznamu o konaní volieb**  
1. Riaditeľka školy /poverený zamestnanec riadením /zverejní oznam o uskutočnení volieb a výzvu na podávanie návrhov na kandidátov do volieb rady školy oznamovej tabuli pre zamestnacov školy, oznamovej tabuli v suteréne, na webovom sídle školy, e-mailovou komunikáciou s pedagogickými a nepedagogickými zamestnancami, rodičmi.   
  
2. Oznam o dátume a mieste konania volieb, výzva na podávanie návrhov na kandidátov, ako aj volebný poriadok musia byť zverejnené najneskôr 5 dní pred začiatkom volieb.

**3. Nominácie na členov do rady školy môže podávať každý zamestnanec aj rodič školy.**

- Kandidát musí so svojou nomináciou súhlasiť.

Návrhy na kandidátov prijíma riaditeľ školy/poverený zamestnanec riadením/ do utorka **12.júla 2022** buď na emailovej adrese [mskyslieskovec@gmail.com](mailto:mskyslieskovec@gmail.com) ,alebo písomne v kancelárií riaditeľky školy/zamestnanca povereného riadením.

- Kandidáta za člena rady školy za rodičov uviesť: meno, priezvisko navrhovaného kandidáta a trieda/triedy, kde má navrhnutý rodič dieťa a bude priložená formulácia ***”Navrhovaný moju nomináciu prijal a súhlas je možné overiť na telefónnom čísle xxxxxxxx”***. Len takúto nomináciu za rodičov je možné akceptovať.  
  
**Časť III Termíny volieb a spôsob hlasovania**  
1) Voľby sa uskutočnia:

- pre zástupcov pedagogických zamestnancov : 13.7.2022 o 16,20 hod

-pre zástupcov nepedagogických zamestnancov : 13.7.2022 o 13,15 hod

- pre zástupcov rodičov dňa 14.7.2022 v čase 15,30 hod v priestoroch MŠ

2) Voľby za zástupcov pedagogických a nepedagogických zamestnancov do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, poverený zástupca školy vyhlási po pol hodine od začiatku konania volieb opakovanú voľbu, pričom pri opakovaných voľbách nie je podmienkou účasť nadpolovičnej väčšiny oprávnených voličov.   
  
3) Voľby za zástupcov rodičov do rady školy sú platné, ak sa hlasovania zúčastní nadpolovičná väčšina oprávnených voličov. Ak bude účasť hlasujúcich nižšia ako 50% alebo rovná, voľba sa bude opakovať rovnakým spôsobom v druhom kole. Na úspešnosť druhého kola pričom pri opakovaných voľbách nie je podmienkou účasť nadpolovičnej väčšiny oprávnených voličov.   
   
  
**Časť IV Zloženie rady školy**  
1) Rada školy má 7 členov a pozostáva z nasledujúcich zástupcov:   
a) 1 zvolený zástupca za pedagogických zamestnancov školy,   
b) 1 zvolený zástupca nepedagogických zamestnancov školy,   
c) 2 zvolení zástupcovia rodičov,   
d) 3delegovaní zástupcovia zriaďovateľa školy.   
  
2) Oprávnenými voličmi pre voľbu členov do rady školy v bode 1a) a b) sú zamestnanci školy, ktorí majú so školou uzatvorenú pracovnú zmluvu, sú teda ku dňu konania volieb v pracovnom pomere.   
  
3) Oprávnenými voličmi pre voľbu členov do rady školy v bode 1 c) sú rodičia detí  Materskej školy v Kysuckom Lieskovci. Rodičia (zákonní zástupcovia) majú bez ohľadu na počet svojich detí, ktoré sú deťmi školy, len jeden hlas. ).   
  
  
**Časť V Činnosť riaditeľky/zamestnanca povereného riadením školy**  
1) Pred konaním volieb   
a) zabezpečí vhodné priestory na konanie volieb s možnosťou tajného hlasovania a volebnú urnu,   
b) v spolupráci s volebnou komisiou zabezpečí vytlačenie prezenčných listín voličov a hlasovacích lístkov pre jednotlivé voľby,  
c) zabezpečí oboznámenie voličov so spôsobom hlasovania,   
d) na základe oznámenia mandátovej komisie o počte zúčastnených voliteľov:   
» v prípade nadpolovičnej väčšiny oprávnených voliteľov poverí predsedu volebnej komisie otvorením volieb,   
» v prípade nižšej ako nadpolovičnej väčšiny oprávnených voliteľov vyhlási uskutočnenie opakovaných volieb, a to:   
- v prípade voľby pedagogických a nepedagogických zamestnancov v ten istý deň po uplynutí 30 minút a poverí predsedu volebnej komisie ich otvorením;   
- v prípade voľby zástupcov rodičov zabezpečí spustenie ďalšieho kola po polhodinovej prestávke.   
  
2) Po vykonaní volieb   
a) zabezpečí nerušený priebeh sčítania hlasov volebnou komisiou,   
b) prevezme od predsedu volebnej komisie zápisnicu z volieb spolu s prezenčnou listinou a všetkými hlasovacími lístkami a starostlivo ich uschová,   
c) oznámi zvoleným členom Rady školy výsledok volieb a termín konania ustanovujúcej schôdze Rady školy, ktorý dohodne so zriaďovateľom.   
  
**Časť VI Volebné komisie a ich úlohy**  
1) Voľby do rady školy riadi volebná komisia pre každú kategóriu zvlášť, ktorú ustanovuje riaditeľka školy/poverený zamestnanec.   
  
2) Každá volebná komisia príslušnej kategórie volieb je zložená najmenej z troch členov. Volebná komisia si zvolí svojho predsedu.   
  
3) Členom volebnej komisie za príslušnú časť voličov, môže byť iba ten, kto súhlasí so svojím členstvom vo volebnej komisii. Žiadny člen volebnej komisie nemôže kandidovať vo voľbách, ktoré riadi.   
  
4) Členom volebnej komisie je spravidla jeden zástupca vedenia školy, ostatní členovia sú zástupcovia skupiny oprávnených voličov, ktorá volí. Súčasťou volebnej komisie môže byť riaditeľ/poverený zamestnanec riadením školy a jeho zástupca.   
Členom volebnej komisie pre členov do rady školy za rodičov sú obvykle rodičia deti školy a zástupca riaditeľa školy/ povereného zamestnanca riadením.   
  
5) Predseda volebnej komisie za príslušnú časť voličov otvorí voľby a oboznámi voličov so spôsobom hlasovania a korektným označením voľby kandidáta. Pred vydaním hlasovacieho lístka voličovi zabezpečí jeho zapísanie do prezenčnej listiny (poradové číslo, meno, priezvisko, podpis).   
  
6) Riešenie sporných prípadov je v kompetencií volebnej komisie. Volebná komisia za príslušnú časť voličov zabezpečí, že vytlačené hlasovacie lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb.   
  
**Časť VII Mandátová komisia**  
1) Na zistenie účasti oprávnených voličov pre všetky voľby menuje riaditeľka/poverený zamestnanec školy mandátovú komisiu. Mandátová komisia je zložená z dvoch členov.   
  
2) Činnosť mandátovej komisie :   
» zistí počet všetkých oprávnených voličov jednotlivých volieb,   
» zistí počet zúčastnených voličov pred konaním volieb,   
» zistí, či počet zúčastnených je nadpolovičnou väčšinou všetkých oprávnených voličov,   
» výsledok svojho zistenia oznámi riaditeľke/zamestnancovi poverenému riadením školy.   
  
**Časť VIII Volebná komisia**  
1) Voľby Rady školy riadi volebná komisia, ktorú menuje riaditeľka/zamestnanec poverený riadením. Je zložená z troch členov a zriadená s cieľom prípravy, organizácie, kontroly a vyhodnotenia volieb. Za jej činnosť je zodpovedný predseda volebnej komisie.   
  
2) Činnosť volebnej komisie pred konaním volieb:   
» na svojom prvom zasadnutí si volebná komisia zvolí svojho predsedu,   
» v spolupráci s riaditeľkou/zamestnancom povereným riadením školy zabezpečí vytlačenie hlasovacích lístkov pre jednotlivé voľby,   
ktoré budú obsahovať dátum konania volieb, očíslovaný zoznam navrhnutých kandidátov a počet   
volených kandidátov,   
» zabezpečí vytlačenie prezenčných listín pre jednotlivé voľby,   
» skontroluje pripravenosť volebnej miestnosti a hlasovacej urny.   
  
3) Činnosť volebnej komisie počas konania volieb:   
» na základe poverenia riaditeľkou/zamestnanca povereného riadením školy predseda volebnej komisie otvorí voľby a stanoví dĺžku trvania volieb,   
» pred vydaním hlasovacieho lístka voličovi zabezpečí jeho zapísanie do prezenčnej listiny   
(poradové číslo, meno a priezvisko, podpis),   
» pri voľbách rodičov sa prezenčná listina verifikuje pečiatkou školy,  
» riešenie sporných prípadov je v plnej kompetencii volebnej komisie.   
  
4) Činnosť volebnej komisie po vykonaní volieb:   
» bezprostredne po ukončení volieb zistí počet právoplatných hlasovacích lístkov,   
» pri sčítaní hlasovacích lístkov sú prítomní všetci členovia volebnej komisie,   
» vykoná sčítanie hlasov pre jednotlivých kandidátov,   
» v prípade rovnosti hlasov o členstve v Rade školy rozhodne žrebovaním predseda volebnej komisie za prítomnosti členov volebnej komisie a riaditeľky/povereného zamestnanca riadením školy,  
» volebná komisia vyhotoví zápisnicu z volieb do rady školy v každej skupine voličov, ktorá volí svojich zástupcov do rady školy, ktorú podpíšu všetci členovia volebnej komisie, a overí ju riaditeľ/poverený zamestnanec školy.

» vyhlási a zverejní výsledky volieb publikovaním na webovom sídle školy a odovzdá zápisnice riaditeľke/poverenému zamestnancovi školy.

5) Zápisnica obsahuje:   
» hlavičku „Zápisnica z volieb zástupcov pedagogických zamestnancov /nepedagogických/ zamestnancov/ zástupcov rodičov Materskej školy   
» termín konania volieb,   
» počet oprávnených voličov,   
» počet zúčastnených voličov,   
» zoznam navrhnutých kandidátov s uvedením počtu platných hlasov,   
» zoznam zvolených členov Rady školy,   
» v prípade sporných situácií počas volieb ich stručnú charakteristiku a spôsob riešenia

» prílohu zápisnice tvoria prezenčné listiny voličov a platné hlasovacie lístky.   
  
6) Odovzdaním zápisnice činnosť volebnej komisie ukončí. Zápisnice v jednom exemplári budú archivované v škole po celé funkčné obdobie rady školy spolu s hlasovacími lístkami.  
  
**Časť IX Platný hlasovací lístok**   
  
Platný hlasovací lístok musí spĺňať nasledovné podmienky:   
  
1) Zvolený kandidát je označený zakrúžkovaním alebo podčiarknutím poradového čísla.  
  
2) Označený je určený alebo nižší počet kandidátov.   
  
3) Poškodený hlasovací lístok (roztrhnutý, popísaný, pokreslený ...), ktorý spĺňa ostatné podmienky je právoplatný.   
  
4) Dopísaní kandidáti sa neberú do úvahy, ale hlasovací lístok je platný, ak spĺňa ostatné podmienky.   
  
Neplatný hlasovací lístok :   
  
1) Kandidát je označený iným spôsobom ako zakrúžkovaním alebo podčiarknutím.   
  
2) Zakrúžkovaný je vyšší ako stanovený počet kandidátov.   
  
**Časť X Voľby zástupcov pedagogických zamestnancov**  
1) Volebný lístok obsahuje v abecednom poradí očíslovaný zoznam všetkých pedagogických zamestnancov školy, ktorí volebnej komisii neoznámia svoj nesúhlas s kandidatúrou.   
  
2) Každý volič môže na volebnom lístku vyznačiť poradového čísla najviac 1 kandidáta uvedeného na volebnom lístku.   
  
3) Členmi Rady školy sa stáva kandidát s najvyšším počtom získaných hlasov.   
V prípade rovnosti hlasov o členstve v Rade školy rozhodne žrebovaním predseda volebnej komisie za prítomnosti členov volebnej komisie a riaditeľky/povereného zamestnanca riadením školy.   
  
4) V prípade, ak kandidát s najvyšším počtom hlasov odmietne svoje členstvo v Rade školy, nasleduje v poradí ďalší kandidát s najvyšším počtom hlasov.   
  
**Časť XI Voľby zástupcu nepedagogických zamestnancov**  
1) Volebný lístok obsahuje v abecednom poradí očíslovaný zoznam všetkých nepedagogických zamestnancov školy, ktorí volebnej komisii neoznámia svoj nesúhlas s kandidatúrou.   
  
2) Každý volič môže na volebnom lístku vyznačiť najviac 1 kandidátov uvedeného na volebnom lístku.  
  
3) Členom Rady školy sa stáva kandidát s najvyšším počtom získaných hlasov. V prípade rovnosti hlasov o členstve v Rade školy rozhodne žrebovaním predseda volebnej komisie za prítomnosti členov volebnej komisie a riaditeľky/ povereného zamestnanca riadením školy.   
  
4) V prípade, ak kandidát s najvyšším počtom hlasov odmietne svoje členstvo v Rade školy, nasleduje v poradí druhý kandidát s najvyšším počtom hlasov.   
  
**Časť XII Voľby zástupcov rodičov**  
1) Volebný lístok obsahuje zoznam všetkých kandidátov z radov rodičov, ktorí súhlasili s kandidatúrou a oznámili svoje rozhodnutie kandidovať vo voľbách.   
  
2) Každý volič môže na „volebnom lístku“ vyznačiť najviac 2 uvedených kandidátov. „Volebný lístok“, ktorý nespĺňa požadované kritériá, je neplatný.   
  
3) Členmi RŠ sa stávajú prví dvaja kandidáti podľa počtu získaných hlasov. V prípade rovnosti hlasov o členstve v rade školy rozhodne následne žrebovaním predseda volebnej komisie za prítomnosti členov volebnej komisie a riaditeľky/povereného zamestnanca školy.   
  
4) V prípade, že niektorý z prvých dvoch zvolených členov odmietne svoje členstvo v Rade školy, členom Rady školy sa stáva kandidát, ktorý je ďalší v poradí.

**Časť XIII Ustanovujúce zasadnutie rady školy**

1) Ustanovujúce zasadnutie rady školy zabezpečí zriaďovateľ v spolupráci s riaditeľom/zamestnancom povereným riadením školy.

2) Na ustanovujúcom zasadnutí rady školy si členovia rady školy spomedzi seba zvolia predsedu. Na návrh zvoleného predsedu si rada školy zvolí svojho podpredsedu. Z ustanovujúceho zasadnutia rady školy sa vyhotoví zápisnica, ktorá obsahuje najmä opis priebehu a výsledky volieb do rady školy, mená a priezviská členov rady školy, meno a priezvisko zvoleného predsedu rady školy a ďalšie skutočnosti týkajúce sa zasadnutia. Vyhotovenie zápisnice zabezpečí zvolený predseda rady školy a zástupca materskej školy, ktorí zápisnicu podpisujú. Prílohou k zápisnici sú prezenčné listiny voličov a dokumentácia o voľbe a delegovaní členov do rady školy. Zápisnicu a prezenčné listiny v dvoch vyhotoveniach je povinný predseda rady školy zaslať zriaďovateľovi, a to najneskôr do troch dní od skončenia ustanovujúceho zasadnutia rady školy.

3) Predseda Rady školy po potvrdení zriadenia Rady školy zriaďovateľom zvolá zasadnutie Rady školy, ktoré sa bude zaoberať štatútom a plánom Rady školy.